钦定古今图书集成/明伦汇编/氏族典/第253卷 > 《廖用贤尚友录》 > 王生
## 钦定古今图书集成/明伦汇编/氏族典/第253卷 > 《廖用贤尚友录》 > 王生

按《左传：哀公五年》春，晋围柏人，荀寅、士吉射奔齐。初，
范氏之臣王生恶张柳朔，言诸昭子，使为柏人。昭子
曰：“夫非而仇乎？”对曰：“私仇不及，公好不废，过恶不去
善，义之经也。臣敢违之。”及范氏出，张柳朔谓其子：“尔
从主，勉之。我将止死，王生授我矣，我不可以僭之。”遂
死于柏人。